EkBass/fiwiki-20250220-pages-articles huggingface dataset:
Monster World Rally Team

Hoonigan Racing Division on autourheilutalli, jonka Ken Block perusti tammikuussa 2010 nimellä Monster World Rally Team. Tallista tuli yksi neljästä amerikkalaisesta tallista, jotka ovat onnistuneet saamaan pisteitä rallin MM- sarjassa. Block nimesi tallin uudelleen vuonna 2012 Hoonigan Racing Divisioniksi. Tallin pääsponsori oli urheilujuomamerkki Monster Energy. Tallin kuljettajina kaudella 2011 olivat Ken Block ja Alex Gelsomino. Tallin autona oli M-Sportin rakentama Ford Fiesta RS WRC. Talli on kilpaillut myös rallicrossin MM-sarjassa M-Sportin rakentamalla Ford Focus RS RX -autolla. == Lähteet == Luokka:Rallin MM-sarjan tallit Luokka:Rallicrossin MM-sarjan tallit Luokka:Yhdysvaltalaiset autourheilutallit
Tilal el-Karkouri

Tilal el-Karkouri (myös Talal El Karkouri, , s. 8. heinäkuuta 1976 Casablanca) on marokkolainen jalkapalloilija. Puolustajana pelaava el-Karkouri edustaa Qatarin pääsarjassa pelaavaa Qataria. ==Maajoukkueura== El-Karkouri on edustanut Marokkoa vuosina 2000–2009. Hän on edustanut Marokkoa kolmissa arvokisoissa vuosien 2004, 2006 ja 2008 Afrikan kisoissa. El-Karkouri oli voittamassa Marokolle hopeaa vuoden 2004 Afrikan kisoissa. ==Aiheesta muualla== * National Football Teams Luokka:Marokkolaiset jalkapalloilijat Luokka:Vuonna 1976 syntyneet Luokka:Elävät henkilöt
Machine Shop Recordings

Machine Shop Recordings on Linkin Park -yhtyeen jäsenten, Brad Delsonin ja Mike Shinodan vuonna 2002 perustama levy-yhtiö. Levy-yhtiö on tuottanut albumeita muun muassa Linkin Parkille, Fort Minorille, Styles of Beyondille ja Holly Brookille. Mike Shinoda totesi tammikuussa 2009 blogissaan, että Machine Shop Recordings on tauolla, koska yhtiöllä on erimielisyyksiä sen emoyhtiö Warner Brothers Recordsin kanssa. == Lähteet == == Aiheesta muualla == * Machine Shop Recordings * Machine Shop Marketing MySpacessa Luokka:Yhdysvaltalaiset levy-yhtiöt
Polar (satelliitti)

Polar oli Maan magnetosfääriä tutkinut Nasan satelliitti, joka laukaistiin 24. helmikuuta 1996 Delta II-raketilla Vandenberg Air Force Base-tukikohdasta. Sen oli valmistanut Lockheed Martin Astro Space Division. Polarin toiminta päättyi 28. huhtikuuta 2008.Lockheed Martin Press Release , April 30, 2008 Oulun yliopisto suunnitteli ja valmisti satelliitin sähkökenttiä mittaavat instrumentit ja niiden lankapuomit. == Lähteet == ==Aiheesta muualla== * NASA's Polar Satellite Webpage * Polar site on ISTP Luokka:Satelliitit
Gruinard

Gruinard () on pieni, noin kaksi kilometriä pitkä Sisä-Hebrideihin kuuluva saari Skotlannissa. ==Historiaa== Toisen maailmansodan aikana 1942 Gruinardin saarella testattiin Vollum 14578 tyypin pernaruttoa biologisena aseena. Saaren puhdistaminen kokeiden jälkeen epäonnistui ja se jäi saastuneena vaaralliseksi kaikille nisäkkäille. Saarta alettiin vuonna 1986 määrätietoisesti puhdistaa 280 tonnilla formaldehydiä sisältävää merivettä. Vuonna 1990, 48 vuoden karanteenin jälkeen, saari julistettiin turvalliseksi. == Lähteet == Luokka:Sisä-Hebridit Luokka:Ympäristökatastrofit
Toronto Rock

Toronto Rock on torontolainen haavipallojoukkue, joka pelaa National Lacrosse Leaguessa. Joukkue pelaa kotiottelunsa Scotiabank Arenalla. Toronto Rock on voittanut viidesti NLL:n mestaruuden. Mestaruudet tulivat seitsemän kauden aikana 1999–2005. Seura perustettiin alkujaan vuonna 1998 nimellä Ontario Raiders. Joukkue pelasi Hamiltonissa. Jääkiekkoseura Toronto Maple Leafsin johtohenkilöstöön kuulunut Bill Watters osti Raidersin vuonna 1999, muutti joukkueen Torontoon ja nimesi sen Rockiksi. Uuden joukkueensa toiminnan rahoittamiseksi hän keräsi taustalleen sijoittajaryhmän, johon kuuluivat mm. jääkiekkoilijat Tie Domi ja Brendan Shanahan sekä jääkiekkokommentaattori Don Cherry. Heti ensimmäisellä kaudellaan Toronto Rock menestyi loistavasti. Ensimmäisessä ottelussa Maple Leaf Gardensissa oli noin 11 000 katsojaa. NLL:n mestaruusottelussa Toronton ottelua oli seuraamassa Gardensissa 15 000 katsojaa. Joukkue voitti ensimmäisen kautensa päätteeksi NLL:n mestaruuden, Champion's Cupin. Rockin valtakausi alkoi. Joukkue voitti mestaruuden uudestaan 2000, 2002, 2003 ja 2005. Vuoden 2003 finaalissa Rockin uudessa kotihallissa Air Canada Centressä oli liigan ennätysyleisö, 19 432 katsojaa. Joukkueen pelaajista sarjan arvokkaimmaksi pelaajaksi nimettiin tuona aikana kapteeni Jim Veltman 2004 ja Colin Doyle 2005. Toronto Rock pääsi pudotuspeleihin yhdeksän kertaa putkeen, sillä joukkue oli mukana jatkopeleissä vielä mestaruuskausien jälkeen vuosina 2006 ja 2007. Ennen kauden 2007 alkua joukkueen pistepörssin kahdeksan kertaa putkeen voittanut Doyle kaupattiin San Jose Stealthiin. Vuonna 2007 joukkue hävisi useammin kuin voitti, mutta pääsi silti pudotuspeleihin. Seuraavien kahden kauden aikana Rock jäi jatkopelien ulkopuolelle. Kausi 2009 oli seurahistorian huonoin, ja seurasta lähti monta pelaajaa kaudella 2010. Joukkueen 23-miehisestä kokoonpanosta 12 oli uusia pelaajia. Yksi uusista pelaajista oli aiemminkin joukkueessa pelannut Colin Doyle. == Lähteet == == Aiheesta muualla == *Joukkueen kotisivut Luokka:Kanadalaiset haavipalloseurat Rock Luokka:Vuonna 1998 perustetut urheiluseurat
Santiago Denia

Santiago Denia Sánchez, yleensä vain Santi (s. 9. maaliskuuta 1974 Albacete, Espanja) on entinen espanjalainen jalkapalloilija. Hän oli pelipaikaltaan keskuspuolustaja. == Seurajoukkueura == Santi aloitti ammattilaisuransa kotikaupunkinsa Albacetestä. Hän pelasi ensimmäisen ottelunsa maan korkeimmalla sarjatasolla Primera Divisiónissa 6. syyskuuta 1992 Sevillaa vastaan. Ensiesiintymisensä jälkeen hän onnistui vakiinnuttamaan pelipaikkansa joukkueen avauskokoonpanossa, ja kauden edetessä hänestä tuli yksi joukkueen luottopelaajista. Vuonna 1995 Santi siirtyi Atlético Madridiin. Hän voitti joukkueessa ensimmäisellä kaudellaan 1995–1996 maan pääsarjamestaruuden sekä cupin. Otteluita sarjakauden aikana hänelle kertyi yhteensä 37. Kauden 1999–2000 päätteeksi Atlético Madrid tippui Segunda Divisióniin. Hänen asemansa joukkueessa myös laski seuraavien kausien aikana, peliajan jäätyä vähemmälle. Kaudeksi 2004–2005 hankittu Pablo aiheutti lisää kilpailua kyseisellä pelipaikalla, eikä Santi lopulta pelannut kauden ensimmäisen puoliskon aikana otteluakaan. Tammikuussa 2005 hän palasi kasvattajaseuraansa lainasopimuksella, josta kuitenkin tehtiin pysyvä kauden päätyttyä.Atlético farewell for Santi UEFA. Viitattu 24.9.2010. Hän solmi joukkueen kanssa kaksivuotisen sopimuksen. Santi päätti pelaajauransa kauteen 2006–2007. Hän pelasi urallaan yhteensä 362 sarjaottelua ja teki niissä 10 maalia. == Maajoukkueura == Santi teki ensiesiintymisensä Espanjan maajoukkueessa 11. lokakuuta 1997 vuoden 1998 MM-karsintaottelussa Färsaaria vastaan. Toisen ja viimeisen esiintymisensä hän teki maaliskuussa 1998 ystävyysottelussa Ruotsia vastaan. == Lähteet == == Aiheesta muualla == * Santin tilastot BDFutbol -sivustolla * Santin maajoukkuetilastot Fútbol en la Red -sivustolla Luokka:Espanjalaiset jalkapalloilijat Luokka:Vuonna 1974 syntyneet Luokka:Elävät henkilöt
Jukka-Pekka Metsola

Jukka-Pekka Metsola (s. 13. toukokuuta 1964 Tampere) on suomalainen judoka, jonka suurimmat menestykset tulivat 1980-luvulla. Metsolan varsinainen kansainvälinen läpimurto tapahtui vuonna 1987, kun hän voitti British Judo Openin 78 kg:n sarjan 1987. Seuraavana vuonna hän oli mitaleilla kaikissa kansainvälisissä kilpailuissa, joihin hän osallistui ennen Soulin olympialaisia, kuten World Masters Russelsheim, Tournoi de Paris ja British Judo Open London. Soulin olympialaisissa 1988 hän voitti 78-kiloisissa kolme otteluaMarttila 2008, s. 78 ja neljännessä ottelussa hävisi virheellisen tuomarituomion päätteeksi sijoittuen jaetulle 7. sijalle . Keväällä 1989 Metsola reväytti olkapäänsä, jolloin olkapään ulkokierjäjä katkesi, joka johti olkapääleikkaukseen. Tämän seurauksena olkapäästä tuli liikerajoitteinen ja judoura hiljeni. Metsola edusti seuratasolla Tampereen Fusegia vyötasolla 5. dan. Judouransa aikana Metsola sai kunniamaintana Suomen judokan tittelin vuosina 1984 ja 1987 sekä pääsi osaksi Suomen judon Hall of Famea vuonna 2018. Judouransa päätteeksi Metsola työskenteli Suomen Judon päävalmentajana vuosina 2004-2008. Päävalmentajakautensa päätteeksi Metsola palasi palomieheksi, jossa marraskuussa 2008 sai aivoverenvuodon kesken työtehtävän, jonka seurauksena Metsola toispuolihalvaantui. Jukka-Pekka Metsolan mainittavimmat saavutukset: Nuorten sarjassa: SM kultaa vuosina -78, -79, -80, -83 ja -84 Pohjoismaiden mestaruus kultaa vuonna -83 EM-kisoissa 3. sija vuonna -83 Miesten sarjassa: SM kultaa vuosina -87, -88 ja -90 ja SM-kilpailuiden joukkuekategoriassa kultaa vuosina -84, -85, -86, -87 ja -88 Finlandia Cupissa kultaa vuosina -86 ja -89 Pohjoismaiden mestaruus kultaa vuosina -84 ja -90 Skandinavia Open kultaa vuosina -85 ja -88 Ruotsin avoin kultaa vuosina -86, -87 ja -88 British Open kultaa vuonna -87 ja pronssia vuonna -88 Saksan avoimessa pronssia vuonna -88 Saksan avoimessa pronssia vuonna -88 ja 5. sija vuonna -89 World Cup (Itävalta) hopeaa vuonna -86 EM-kilpailuissa 7. sija vuonna -88 ja 5. sija vuonna -89 Soulin Olympiakisat vuonna -88 7. sija Soulin MM-kilpailut vuonna 1985 7. sija Veteraanien (alle 40-v) maailmanmestaruus kulta Kunniamaininnat: Valittu vuoden judokaksi vuonna -84 ja -87 Valittu Suomen Judon Hall of Famen 13. jäseneksi vuonna 2018 == Lähteet == === Viitteet === Luokka:Suomalaiset judokat Luokka:Vuonna 1964 syntyneet Luokka:Elävät henkilöt
Table d’écoute

Table d'écoute on Médinen kolmas sooloalbumi, jonka julkaisi DIN Records vuonna 2006. Levyllä vieraili muita rap-artistit Tiers Monde ja Aboubakr. Médine kertoo levyllä muun muassa 17 Octobre kappaleessa 17. lokakuuta 1961 tapahtuneesta massamurhasta, jossa Ranskan poliisi tappoi satoja algerialaisia mielenosoittajia, jotka heitettiin murhan päätteeksi Seinen jokeen. == Kappaleet == # # # (feat. Tiers Monde) # # (feat. Aboubakr) # # # # # ==Listasijoitukset== Vuosi Lista Sijoitus 2006 Les Charts 115 Medine - Table d'écoute lescharts.com Viitattu 24.9.2010 ==Lähteet== Luokka:Vuoden 2006 albumit Luokka:Médinen albumit
Simo Akrenius

Simo Huvi Akrenius (s. 22. heinäkuuta 1949 Helsinki) on suomalainen judoka. Hän edusti seuratasolla Meido-KaniaMarttila 2008, s. 122–125. Akrenius sijoittui seitsemänneksi MM-kilpailuissa 1971. Münchenin olympialaisissa 1972 hänestä tuli ensimmäinen olympialaisissa esiintynyt suomalaisjudoka. Hän hävisi keskisarjan ensimmäisellä kierroksella englantilaiselle Brian Jacksille ja keräilyottelussa Saksan liittotasavallan Gert EggerilleMarttila 2008, s. 55 sijoittuen jaetulle yhdeksännelle sijalle. Vuonna 1975 hän sijoittui viidenneksi sekä EM-kilpailuissa että Montrealin esiolympialaisissa. Hän voitti Kanadan avoimet mestaruuskilpailut 1974 ja 1975. Akrenius voitti Suomen-mestaruuden 80 kg:n sarjassa 1971 sekä 93-kiloisissa 1973 ja 1975. SM- hopeaa hän sai 80-kiloisissa 1968. Hänet valittiin viisi kertaa Suomen vuoden judokaksi ja hän sai opetusministeriön kultaisen ansioristin 2008. == Lähteet == * === Viitteet === Luokka:Suomalaiset judokat Luokka:Vuonna 1949 syntyneet Luokka:Elävät henkilöt
Don’t Panik Tape

Don't Panik Tape on Médinen neljäs sooloalbumi, jonka julkaisi Because Music vuonna 2008. Levyllä vieraili muita rap-artisteja, kuten Tiers Monde ja Aboubakr. Tupla CD:llä on myös 26 minuutin kestoinen dokumentti Don't Panik kiertueesta. == Kappaleet == ===CD1=== # # # # # # # (feat. Aboubakr) # (feat. Tiers Monde) # # # # # # # # # # # # # # ===CD2=== # (Live) # (Live) # (Bonusraita) ==Listasijoitukset== Vuosi Lista Sijoitus 2008 Les Charts 30 Medine - Don't Panik Tape lescharts.com Viitattu 24.9.2010 ==Lähteet== Luokka:Vuoden 2008 albumit Luokka:Médinen albumit
11 septembre

11 septembre on Médinen ensimmäinen sooloalbumi, jonka julkaisi DIN Records 11. syyskuuta 2004.11 septembre Fnac Viitattu 24.9.2010 Levyllä vieraili muita rap-artisteja kuten Aboubak'r, La Boussole ja Ibrah. SaphirNewsille antamassaan haastattelussa Médine kertoi tehneensä albumin syyskuun 11. päivän iskuista kertoakseen oman näkökantansa tapahtumasta. Terrori-iskut vaikuttivat hänen mielestään suuresti ihmiskuntaan ja saattoivat islamin huonoon maineeseen länsimaissa.Médine explique l’album « 11 septembre » 19.7.2005 Viitattu 24.9.2010 == Kappaleet == # # # # (Sou Han) # # (feat. Aboubakr) # (Sambterlude) # (David) # (feat. La Boussole) # (feat. Ibrah des Bouchées Doubles) # # ==Lähteet== Luokka:Vuoden 2004 albumit Luokka:Vuoden 2004 esikoisalbumit Luokka:Médinen albumit
Breaking Hearts

Breaking Hearts on Elton Johnin kahdeksastoista studioalbumi, joka julkaistiin vuonna 1984. Albumi sisältää hittisinglet "Sad Songs (Say So Much)" ja "Passengers". == Kappalelista == Kaikki kappaleet kirjoittanut Elton John ja Bernie Taupin ellei toisin mainita. == Muusikot == *Elton John – kosketinsoittimet, laulu *Davey Johnstone – kitara, taustalaulu *Dee Murray – basso, taustalaulu *Nigel Olsson – rummut, taustalaulu == Aiheesta muualla == *Elton Johnin virallinen sivusto *Elton Johnin diskografia Luokka:Elton Johnin albumit Luokka:Vuoden 1984 albumit
Mister You

Mister You (oik. Younes Latifi) (s. 5. helmikuuta 1984 Pariisi, Ranska) on ranskalainen rap-artisti. ==Diskografia== ===Albumit=== * Cocktail de rue (2007) * La Rue c'est paro (2008) * Arrete YOU si tu peux (2009, Mixtape) * Prise d'Otage (2009, Maxi) * Présumé coupable (2010) * MDR: Mec de rue (2010, Mixtape) * Dans ma grotte (2011) * Le Prince (2014) * Hasta la Muerte (2019) * Les Oiseaux (2020) ==Aiheesta muualla== * Luokka:Ranskalaiset hip hop -artistit Luokka:Ranskanmarokkolaiset Luokka:Vuonna 1984 syntyneet Luokka:Elävät henkilöt
AN/PRC-119

thumb|250px|Yhdysvaltain merijalkaväen sotilas käyttää PRC 119 radiota. AN/PRC-119 on Yhdysvaltain maavoimien, Yhdysvaltain merijalkaväen ja Yhdysvaltain ilmavoimien Vietnamin sodan aikaisten radioiden AN/PRC-77:n ja AN/PRC-25 seuraaja. Se on ominaisuuksiltaan SINCGARS-radio, joka kykenee taajuushyppelyyn. Kenttäradioiden seuraavassa kehitysvaiheessa, ohjelmistoradioissa, joihin voidaan osia asentamatta tietkokoneohjelmalla määritellä ominaisuuksia on AN/PRC-113:n, AN/PRC-119:n ja AN/PSC-5:n korvannut AN/PRC-117.http://en.citizendium.org/wiki/PRC-117 ==Lähteet== Luokka:Kenttäradiot
Jäsen

Jäsen voi tarkoittaa seuraavia: *Anatomisena terminä raaja *Henkilö, joka kuuluu tiettyyn ryhmään, tällaisia ryhmiä voi olla esimerkiksi yritys, armeija, puolue tai kilta. Tämä anatomisen termin kuvaannollinen käyttö juontaa juurensa Raamatun vertaukseen kristityistä "Kristuksen ruumiin jäseninä". Ryhmän jäsenyys ei aina tarkoita tietoista hakeutumista ryhmään ja sitä kautta pääsemistä jäseniksi, vaan ihmiset kuuluvat automaattisesti joidenkin ryhmien jäseniksi kuten ihmisiin, valtioihin, kieliryhmiin ja seksuaalivähemmistöihin. Jäseniä on myös erityyppisiä; perusjäsen, täysjäsen, väliaikaisjäsen, vakiojäsen, varsinaisjäsen ja pitkäaikaisjäsen. *Termi olio- ohjelmoinnissa *Kokonaisuuden osaa moduulia *Joukko-opin alkiota *Kokonaisuuden tai organisaation eräänä osatekijänä holistisen näkökulman mukaisesti == Lähteet ==
Sauvaparisto

Sauvaparisto on sauvan, lieriön muotoinen, paristo. Yleisesti saatavilla on kolmea kokoa sauvaparistoja. Tavallisimpia sauvaparistoja ovat sormiparistoksi kutsunut sauvaparistot, joita käytetään mm. pöytäkelloissa, radionauhureissa, taskulampuissa sekä kannettavissa cd-soittimissa. Niiden nimellisjännite on 1,5 volttia, ja niiden jännite voi olla 0,9 voltista 1,6 volttiin.http://www.duracell.com/oem/Pdf/new/ZR6_1500_OS.pdf Tätä pienempiä sauvaparistoja kutsutaan joko pieniksi sormiparistoiksi tai useammin kameran sormiparistoiksi. Kameranparistoksi kutsuttu AAA -paristo on näitä lyhyempi, sen pituus vastaa kahden rinnakkain asetetun 20 sentin kolikon leveyttä ilman anodin kohoutumaa. Suurimmat pyöreät (lieriömäiset) paristot ovat ANSI-tyyppiä D (IEC: LR20). Keskikokoiset C (IEC: LR14), ja pienet ns sauvaparistot ovat tyyppiä AA (IEC: LR6). Kameran paristoksi kutsuttu AAA-paristo (IEC: LR03) on tätäkin pienempi. Sauvaparistotyyppi ANSI IEC alkali IEC ruskohiili IEC litim Uxx JIS GOST MN MX Kameran paristo, pieni sormiparisto AAA LR03 R03 FR03 U16 UM 4 type 286 MN2400 MX2400 Sormiparisto AA LR6 R6 FR6 U11 UM 3 type 316 MN1500 MX1500 Keskikokoinen pyöreä paristo C LR14 R14 R6 UM 2 type 343 MN1400 MX1400 Suuri pyöreä paristo D LR20 R20 U2 UM 1 type 373 MN1300 MX1300 ==AAA== Pariston halkaisija on 10,5 ja pituus 44,5 millimetriä. Paristotyyppi esiteltiin vuonna 1911. Sen muita nykyisin käytettyjä nimityksiä ovat R03, LR03, Micro, Microlight, MN2400 ja MX2400. AAA-alkalipariston varaus voi olla 1 100–1 200 mAh.http://www.tiede.fi/keskustelut/viewtopic.php?p=642334http://www.batterycountry.com/ShopSite/alkaline- batteries.html ==AA== Pariston halkaisija on 13,5–14,5 millimetriä ja pituus 50,5 millimetriä. Paristotyyppi esiteltiin vuonna 1907. Sen muita nykyisin käytettyjä nimityksiä ovat R6, LR6, MN1500, MX1500, Pencil-sized. Penlight ja Mignon. Sama sauvaparistoa voi olla kaupan useilla nimillä. Esimerkiksi Energizer MAX AA voi olla myös Duracell MN1500, Varta 4106, Kodak KAA K6A, Toshiba LR6N, Varta 4006, Rayovac 815, Panasonic AM3 tai Energizer Ever Ready E91.http://www.batteriesinaflash.com/alkalines/aa-batteries/energizer-max- aa-4pk-retail-card-alkaline-1-5v-e91-lr6-battery AA-alkalipariston varaus voi olla 2 600 mAh. http://www.britishretailers.com/search/?search=Batteries ==C== Pariston halkaisija on 26,2 ja pituus 50,0 millimetriä. Nimityksiä ovat MN1400, MX1400 ja Baby. ==D== Pariston halkaisija on 34,2 ja pituus 61,5 millimtetriä. Paristotyyppi esiteltiin vuonna 1898 ensimmäisenä taskulamppuihin sopivana paristona. Muita siitä käytettyjä nimityksiä ovat MN1300, MX1300, Mono ja BA-30. ==Lähteet== Luokka:Paristo
The Family Tree

The Family Tree on Vivi Friedmanin ohjaama Yhdysvalloissa independent- tuotantona 2010 valmistunut pitkä elokuva. Elokuvaa on esitetty elokuvajuhlilla eri puolilla maailmaa, muun muassa Suomessa Rakkautta ja anarkiaa -elokuvajuhlilla. Elokuvan näyttelijöitä ovat Hope Davis, Keith Carradine, Dermot Mulroney ja Selma Blair. Tuotanto käynnistyi alkuvuodesta 2007.Veli-Pekka Lehtonen, Kuusi askelta Vihdistä Hollywoodiin. Helsingin Sanomat, 24.9.2010 sivu C 3 Elokuva kertoo nykyajan yhdysvaltalaisen esikaupunkilaisperheen elämästä ja ongelmista, ja ohjaaja Friedman on luonnehtinut sitä mustaksi komediaksi. Elokuvan työnimi oli Driving Lessons.Elokuvauutiset == Lähteet == == Aiheesta muualla == * Luokka:Vuoden 2010 yhdysvaltalaiset elokuvat
Toivo Pohjonen

Toivo Pohjonen (11. heinäkuuta 1925 Helsinki – 7. syyskuuta 2010 Helsinki) oli poliittinen vaikuttaja, joka toimi SKP:ssä ja sen lähijärjestöissä vuodesta 1947. Hän muotoili Erkki Kauppilan kanssa SKP:n julkilausuman, jossa tuomittiin Neuvostoliiton tekemä Tšekkoslovakian miehitys.Veli Pekka Leppänen, Toivo Pohjosen muistokirjoitus, Helsingin Sanomat 24.9.2010 sivu C 6. Artikkelin verkkoversio Pohjosen isä oli suutari, ja hän itse oppi viilarin ammatin. Vuonna 1947 hän aloitti SDNL:n työntekijänä, ja vuodesta 1951 hän työskenteli SKP:n Helsingin-piirissä. SKP:n toimitsija hänestä tuli 1953, ja samalla hän oli myös SKP:n tiedotussihteeri vuodesta 1963. Hänet valittiin 1960-luvulla Yleisradion hallintoneuvostoon, ja Ylen ohjelmaneuvoston puheenjohtaja hän oli 1967–1970. Pohjosen ansiota on että SKP:n edustajakokousta pääsivät seuraamaan 1966 alkaen kaikki viestimet. Historiantutkimus on hyötynyt muistiinpanoista, joita hän teki SKP:n ja Neuvostoliiton johtajien tapaamisissa. == Lähteet == Luokka:SKP:ssä (1918–1990) vaikuttaneet henkilöt Luokka:Vuonna 1925 syntyneet Luokka:Vuonna 2010 kuolleet
Paukkajanvaaran kaivos

Paukkajanvaaran uraanikaivos sijaitsi Enossa Pohjois-Karjalassa ja se oli toiminnassa 1958–1961. Uraanikaivos löytyi 1957 lähetetyn kansannäytteen perusteella. Malmia louhittiin toiminta-aikana 40 325 tonnia ja sen uraanipitoisuus oli keskimäärin 0,14 %. Uraania tuotettiin yhteensä 40 tonnia. Kaivoksen omisti Atomienergia Oy 1957–1973. Paukkajanvaaran kaivos jäi pilottivaiheeseen ja niinpä myös louhitut malmimäärät olivat pieniä. Kaivoksen toiminta kuitenkin lopetettiin ennen aikojaan jolloin radioaktiivisia aineita levisi laajalle ympäristöön, kun kukaan ei hoitanut kaivoksen siivoustöitä. Säteilyturvakeskuksen vuonna 1984 tekemässä selvityksessä säteilyarvot olivat alueella vielä yli 20 vuotta kaivoksen sulkemisen jälkeen 0,9–9,3 µSv/h. Luonnollinen taustasäteily Suomessa vaihtelee välillä 0,04–0,30 µSv/h. Paukkajanvaara oli Suomen ensimmäinen sisäinen radiologisen saastumisen tapahtuma uraanikaivostoiminnassa. Malmia louhittiin kahdesta paikasta. Kunnansuon esiintymän yläosa louhittiin avolouhoksena 1958–1959 ja Mårtenssonin esiintymä louhittiin ensin avolouhoksena 1958–1959 ja sitten maan alla aina 40 metrin syvyyteen saakka 1960–1961. Loppuvaiheessa kaivoskuilu oli 96 metriä syvä, ja siitä lähti louhintatunneleita ainakin 40 ja 60 metrin syvyyksistä. Uraanimalmin alkurikastus tehtiin kaivoksella ja rikaste kuljetettiin sitten tynnyreissä pääasiassa Ruotsiin. Kaivos suljettiin kesällä 1961. Tuotantorakennukset purettiin 1970-luvun lopulla. Suljettu kaivosalue kunnostettiin 1993 Säteilyturvakeskuksen aloitteesta. Mårtenssonin esiintymän kaivoskuilu räjäytettiin umpeen ja jätealue tasattiin sekä peitettiin 1,5–2 metrin paksuisella moreeni- ja savikerroksella. Näiden avulla luodaan biologis-mekaaninen suodatin, joka estää uusien, keinotekoisesti luotujen aktivoitumis- ja hajoamistuotteiden tytärnuklidisarjojen leviämisen luontoon. Saven ollessa luonnostaan raskasmetalleja sitova, voidaan luoda myös kemiallis-mekaaninen sidosmekanismi aineiden biologisen ja kemiallisen leviämisen hidastamiseksi. ==Katso myös== *Sidosenergia *Talvivaaran kaivoksen uraanipäästöt == Lähteet == * STUK-B-VALO 61 1984 tutkimus * Geological Survey of Finland uranium Database : Paukkajanvaara * GTK Tietoaineisto : Suomen kaivosteollisuus : Uraanikaivokset * Säteilyturvakeskus: Uraanikaivokset * Alfred Colpaert : The Forgotten Uranium Mine of Paukkajanvaara, North Karelia, Finland. Nordia Geographical Publications 35: 2, 31–38 Luokka:Eno Luokka:Suomen kaivokset Luokka:Uraani
Metsämontun kaivos

Metsämontun sinkkikaivos sijaitsi Kiskossa Varsinais-Suomessa ja se oli toiminnassa 1951–1974. Kaivos tuotti sinkin ohella myös kuparia, lyijyä ja jonkin verran kultaa ja hopeaa. Malmia louhittiin toiminta-aikana 1,51 miljoonaa tonnia. Malmin pitoisuudet olivat 3,34 % sinkkiä, 0,28 % kuparia, 0,74 % lyijyä ja 14,1 % rikkiä. Hopeaa oli 24,8 grammaa tonnissa ja kultaa 1,43 grammaa tonnissa. Metsämontun esiintymä löydettiin 1946. Kaivoksen omisti Outokumpu Oy. == Lähteet == * GTK Tietoaineisto : Suomen kaivosteollisuus : Perusmetallikaivokset * Geological Survey of Finland FINZINC Database : Metsämonttu Luokka:Salon historia Luokka:Salon rakennukset ja rakennelmat Luokka:Kisko Luokka:Suomen kaivokset
Nollapiste (runokokoelma)

Nollapiste on Osmo Jokisen ainoaksi jäänyt runokokoelma vuodelta 1964. Julkaisun aikaan runoteos sai huomiota haastamalla kirjoituksen merkityksen runoudessa. Siitä otettiin kaksi lisäpainosta vuonna 1965. Teosta on luonnehdittu neo- eli uusdadaksi.Vesa Haapala. Kokeellinen kirjallisuus ja kirjallinen vastarinta Suomessa, teoksessa Katajamäki ja Veivo (toim.). Kirjallisuuden avantgarde ja kokeellisuus. Gaudeamus 2007, 287. Jokisen 64-sivuinen teos sisältää pääosin tyhjiä sivuja. Ne on jäsennelty osastoiksi, joillekin sivuille on painettu isokokoisia typografisia merkkejä, jotka on yleensä tulkittu pisteiksi. Teosta on luettu hiljaisuuden, taukojen ja tyhjien tilojen kollaasina.Jorma Hinkka. Kastin nollapiste eli typografian hiljaisuus. 2004. Nollapiste on vuonna 2004 julkaistu Hollannissa Hubert van den Bergin käännöksenä Nulpunt.käännöksen tiedot ==Lähteet== ==Aiheesta muualla== * Jorma Hinkka. Kastin nollapiste eli typografian hiljaisuus. 2004 * Reijo Valta. Ajatuksia Nollapisteestä. 5.3.2010 * Sinikka Vuola. Beyond any experience: Osmo Jokisen Nollapisteen herättämiä ajatuksia. Jano 7, 2018 Luokka:Vuoden 1964 kirjat Luokka:Suomalaiset runokokoelmat
Jaakko Saari

Jaakko Sakari Saari (s. 3. marraskuuta 1957 Jyväskylän maalaiskunta) on suomalainen judoka, joka kilpaili 1970–1980-luvuilla. Saari ei voinut osallistua Helsingin EM-kilpailuihin 1978 kuumeen vuoksiMarttila 2008, s. 63. Moskovan olympialaisissa 1980 hänen oli tarkoitus otella alle 95 kg:n sarjassa, mutta olympiakomitea oli ilmoittanut hänet vahingossa yli 95-kiloisiinMarttila 2008, s. 64. Hän osallistui avoimeen luokkaan sijoittuen jaetulle 15. sijalle. Pariisin EM-kilpailuissa 1983 hän oli alle 95 kg:n sarjassa seitsemäs. Sotilaiden MM-kilpailuissa hän sai hopeaa alle 95-kiloisissa 1984 sekä pronssia alle 86-kiloisissa 1978 ja alle 95 kg:n painoluokassa 1980 ja 1985. Saari edusti seuratasolla jyväskyläläistä Jigotaita ja Helsingin Chikaraa. Hän voitti Suomen-mestaruuden alle 86 kg:n painoluokassa 1978 sekä alle 95-kiloisissa 1979, 1980, 1981 ja 1983. SM-hopeaa hän sai 80 kg:n sarjassa 1976 ja alle 95-kiloisissa 1985.Marttila 2008, s. 126–133 Syyskuussa 2015 Saari aloitti Suomen judomaajoukkueen päävalmentajana. == Lähteet == * === Viitteet === Luokka:Suomalaiset judokat Luokka:Suomalaiset urheiluvalmentajat Luokka:Vuonna 1957 syntyneet Luokka:Elävät henkilöt
Sky & Telescope

Sky & Telescope on kuukausittain ilmestyvä tähtitieteen harrastukseen keskittyvä yhdysvaltalainen aikakauslehti. Lehti syntyi vuonna 1941, kun The Sky ja The Telescope fuusioituivat samaksi lehdeksi. == Lähteet == == Aiheesta muualla == * Lehden viralliset sivut skyandtelescope.com Luokka:Yhdysvaltalaiset tiedelehdet Luokka:Tähtitiedelehdet
Ylöjärven kaivos

Ylöjärven (Parosjärven) kuparikaivos sijaitsi Ylöjärvellä Takamaan kylässä, ja se oli toiminnassa 1943–1966. Kaivoksen omisti Outokumpu Oy. Kaivos tuotti kuparin ohella myös wolframia ja pieniä määriä kultaa ja arseenia. Malmia louhittiin toiminta-aikana 4,01 miljoonaa tonnia. Malmin pitoisuudet olivat 0,75 % kuparia ja 0,11 % wolframia. Kultapitoisuus oli 0,04 grammaa/tonni. Enimmillään kaivos työllisti lähes 300 henkilöä. Kaivos löydettiin maanviljelijä Kalle Leppäsen 1937 lähettämän näytteen perusteella ja varsinainen malmiesiintymä löytyi 1939. Kuparikiisun vuosituotanto oli aluksi noin 100 000 tonnia mutta se kohosi myöhemmin jopa 300 000 tonniin. Malmin rikastuksessa syntyi jätteenä runsaasti arseenipitoista rikastushiekkaa. Tätä hiekkaa pumpattiin aluksi Parosjärven eteläosaan ja tämän alueen täytyttyä sitä varastoitiin 17 hehtaarin kokoiselle jätealueelle noin 3 miljoonaa tonnia 9 metrin paksuiseksi hiekkapatjaksi. Kaivoksen toiminnan lakattua läheisissä järvissä ja soissa sekä Näsijärveen laskevassa Vahantajoessa on havaittu kohonneita arseeni- ja metallipitoisuuksia. Kaivostoiminnan aikana Parosjärvi oli pumpattu tyhjäksi ja se toimi kaivoksen avolouhoksena. Järvi alkaa vähitellen palautua ennalleen kaivoksen lopetettua toimintansa. Entisellä kaivosalueella toimii nykyisin Puolustusvoimien tutkimuslaitos joka siirtyi sinne vaiheittain 1967–1974 Helsingistä. Puolustusvoimien tutkimuslaitoksen koekenttä on entisellä rikastushiekka-alueella. Kaivosalueelle on rakennettu uusia rakennuksia mutta myös vanhat kaivosrakennukset on säilytetty. == Lähteet == * GTK Tietoaineisto : Suomen kaivosteollisuus : Perusmetallikaivokset * Outokummun kaivosmuseo : Ylöjärvi * Kristiina Nevanpää : Kaivoskylästä tuli tutkimuksen tyyssija, Puolustusvoimien teknillisen tutkimuslaitoksen henkilöstölehti Sensori 1/2009 * Pirkanmaan ympäristökeskuksen tiedote 20.1.2003 : Ylöjärven Parosjärven kaivoksen alueella kohonneita arseeni- ja metallipitoisuuksia == Aiheesta muualla == * Aina toivottava parasta, mutta pelättävä pahinta. Se on geologien työohje. "Jos sanomee, etteivät tutkimukset ole johtaneet tuloksiin, ovat alkuasukkaat varmoja, että olemme löytäneet kultaa". Käynti geologien puheilla Ylöjärven takamailla, Aamulehti, 21.08.1938, nro 223, s. 7, Kansalliskirjaston digitaaliset aineistot Kaivos Luokka:Suomen kaivokset Luokka:Kultakaivokset
Ibiza (kaupunki)

Ibiza ( [], [] tai []) on kaupunki ja kunta samannimisellä saarella Espanjan Baleaareilla. Vuonna 2016 kunnan väkiluku oli 49 549 asukasta. Se on väkiluvultaan Pityuusien (Ibiza ja Formentera) suurin ja koko Baleaarien kolmanneksi suurin kunta. Laika ac Ibiza (9490611506).jpg|Vanhakaupunki (Dalt Vila) Ibiza 3-13 mei 2007 119.jpg|Portal de ses Taules Molí d'en Pep Joan.jpg|Molí d'en Pep Joan Ibiza - Avenue DEspana (250696395).jpg|Avenida d'Espanya Los Molinos Beach - Ibiza (250693087).jpg|Platja los Molinos ja Platja de ses Figueretes SantOs Ibiza Coast Suites.jpg PuigdeMissa.jpg|Puig de Missa (Santa Eulària des Riu) Puig de Missa.JPG|Església de Puig de Missa (Santa Eulària des Riu) ==Lähteet== == Aiheesta muualla == * Ibizan kunnan sivusto Luokka:Baleaarien kunnat Luokka:Espanjan kaupungit
Markku Airio

Markku Erkki Airio (s. 25. huhtikuuta 1952 Helsinki) on suomalainen judoka, joka kilpaili kansainvälisellä tasolla 1970–1980-luvuilla. Airio sijoittui Montrealin olympialaisissa 1976 avoimessa luokassa jaetulle 16:nnelle ja raskaassa sarjassa jaetulle 17. sijalle. EM-kilpailuissa hän oli viides yli 93 kg:n painoluokassa 1976 sekä yli 95-kiloisissa 1978Marttila 2008, s. 63 ja 1980. Avoimessa luokassa hän oli seitsemäs 1984. Airio edusti seuratasolla helsinkiläistä Chikaraa. Hän voitti Suomen-mestaruuden alle 93 kg:n painoluokassa 1974, alle 95-kiloisissa 1977 sekä yli 95 kg:n sarjassa 1978, 1979 ja 1987. SM-hopeaa hän sai yli 93-kiloisissa 1973, alle 93-kiloisissa 1975 sekä yli 95 kg:n painoluokassa 1980, 1983–1986 ja 1990, yhteensä kahdeksan kertaa. SM-pronssia hän sai yli 95-kiloisissa 1982 ja 1988.Marttila 2008, s. 124–137 == Lähteet == * === Viitteet === Luokka:Suomalaiset judokat Luokka:Vuonna 1952 syntyneet Luokka:Elävät henkilöt
Baleaarien yliopisto

Baleaarien yliopisto (; ) on julkinen yliopisto Baleaareilla Espanjassa. Yliopisto on perustettu vuonna 1978, ja sillä on kampuksia Ibizassa ja Alayorissa. Yliopistossa opiskelee noin 11 500–12 000 opiskelijaa. == Lähteet== ==Aiheesta muualla== Luokka:Espanjan yliopistot ja korkeakoulut Luokka:Baleaarit
Salisyylihappo

Salisyylihappo on orgaaninen yhdiste, joka on palavaa ja huoneenlämmössä (20 °C) olomuodoltaan väritöntä kiteistä ainetta, neulamaisia kiteitä. Sen kemiallinen kaava on C7H6O3 ja rakennekaava HOC6H4COOH. Salisyylihaposta käytetään myös nimityksiä 2-hydroksibentsoehappo, o-hydroksibentsoehappo ja fenolihappo. Salisyylihapon suolat ja esterit ovat salisylaatteja. Salisyylihapon moolimassa on 138,1 g/mol, härmistymispiste 76 °C, sulamispiste 159 °C, tiheys 1,4 g/cm3, liukoisuus veteen 20 °C lämpötilassa 0,2 g/100 ml, leimahduspiste 157 °C, itsesyttymislämpötila 540 °C ja CAS-numero 69-72-7. Kasveissa salisyylihappo toimii kasvihormonin kaltaisesti. Salisyylihappo toimii myös joidenkin eliöiden semiokemikaalina.Pherobase: Semiochemical - salicylic acid == Valmistus ja käyttö == Salisyylihappoa voidaan eristää muun muassa poppeleista, pajuista ja koivuista. Usein se esiintyy glykosidina, joka voidaan hydrolysoida. Ensimmäinen synteettinen menetelmä, Kolbe–Smith- menetelmä, julkaistiin vuonna 1859 ja on edelleen käytössä. Siinä natriumfenoksidi reagoi hiilidioksidin kanssa 180-200 °C:n lämpötilassa ja korkeassa paineessa. Muita menetelmiä ovat o-kresolaatin ja kuparibentsoaatin kuumennus. Myös bioteknisiä tuotantoprosesseja on tutkittu. Salisyylihappoa käytetään erityisesti asetyylisalisyylihapon eli aspiriinin valmistamiseen sekä värien valmistuksessa. Sillä on myös fungisidisia ja desinfioivia ominaisuuksia. Sitä voidaan käyttää myös kopiopapereiden valmistuksessa.Mary R. Thomas: Salicylic Acid and Related Compounds, Kirk-Othmer Encyclopedia of Chemical Technology, John Wiley & Sons, New York, 2006. Viitattu 21.04.2013Olivier Boullard, Henri Leblanc & Bernard Besson: Salicylic acid, Ullmann's Encyclopedia of Industrial Chemistry, John Wiley & Sons, New York, 2000. Viitattu 21.04.2013 == Ympäristö- ja terveysvaikutukset ja lääkekäyttö == Lyhytaikainen altistus aineelle ärsyttää silmiä, ihoa ja hengitysteitä. Salisyylihappoa käytetään sen keratolyyttisen eli sarveisainetta syövyttävän ominaisuuden takia syylien ja känsien paikallishoitoon. Salisyylihapon johdokset, salisylaatit, ovat tärkeä tulehduskipulääkeryhmä, joka tosin on korvautunut vähemmän haittoja aiheuttavilla aineilla (ks. asetyylisalisyylihappo). Sen johdos on myös käytöstä pois jäänyt tuberkuloosilääke aminosalyyli eli p-aminosalisyylihappo.Koulu M, Mervaala E, Tuomisto J, Farmakologia ja toksikologia, 8. p., ss. 332–335 ja 862. Kustannus Oy Medicina, Kuopio 2012. ISBN 978-951-97316-4-3. == Katso myös == *Asetyylisalisyylihappo eli aspiriini C9H8O4 *Metyylisalisylaatti C8H8O3 *Natriumsalisylaatti C7H5O3Na *4-Aminosalisyylihappo eli para- aminosalisyylihappo C7H7NO3 == Lähteet == == Aiheesta muualla == * *PubChem: Salicylic Acid *DrugBank: Salicyclic acid *Human Metabolome Database: Salicylic acid *Kyoto Encyclopedia of Genes and Genomes (KEGG): Salicylic acid *Liber Herbarum II: Luettelo salisyylihappoa sisältävistä kasveista *Dr. Duke's Phytochemical and Ethnobotanical Databases: Salicylic-acid Luokka:Fenolihapot Luokka:Hydroksihapot Luokka:Seulonnan keskeiset artikkelit
Korsnäsin kaivos

Korsnäsin lyijykaivos sijaitsi Korsnäsissä Pohjanmaalla noin 40 kilometrin päässä Vaasasta ja se oli toiminnassa 1958–1972. Kaivos tuotti lyijyn ohella myös aparitiittirikastetta, joka sisälsi runsaasti harvinaisia maametalleja. Malmia louhittiin toiminta-aikana 0,87 miljoonaa tonnia. Malmin pitoisuudet olivat 3,56 % lyijyä ja 0,83 % La2O3. Korsnäsin lyijyhohde-esiintymä löydettiin 1955. Kaivoksen tuotanto alkoi 1958 mutta se oli keskeytyksissä 1962–1964 alhaisen lyijyn hinnan vuoksi. Korsnäsin kaivos oli Suomen ainoa varsinainen lyijykaivos. Kaivoksen omisti Outokumpu Oy. Kaivoksen 45 metriä korkea kaivostorni on säilynyt. Maametallien kysynnän lisäännyttyä kanadalaisen kaivoskonsernin Tasman Metalsin tytäryhtiö Tasmet on hakenut 2010 valtauslupaa 268 hehtaarin alueelle Korsnäsissa. Entinen lyijykaivos kuuluu tähän alueeseen. == Lähteet == * Geological Survey of Finland : Korsnäs Mine * GTK Tietoaineisto : Suomen kaivosteollisuus : Perusmetallikaivokset * Pohjalainen 9.2.2010 : Korsnäsin vanha kaivos saatetaan avata uudelleen Kaivos Luokka:Suomen kaivokset
Talisman-luokka

Talisman-luokka oli Turkin laivaston Britanniasta tilaama hävittäjäluokka, jonka Britannian kuninkaallinen laivasto lunasti marraskuussa 1914 itselleen ensimmäisen maailmansodan alkaessa. Alukset viimeisteltiin Amiraliteetin ohjeiden mukaisesti sodan ajan palvelusta varten. Luokan alukset olivat Hawthorn Leslie and Companyn asiakkaalle suunnittelemia, jolloin ne olivat pidempiä ja leveämpiä kuin Kuninkaalliselle laivastolle rakenteilla olleet alukset. Alusten ollessa suurehkoja ne palvelivat normaalisti laivueenjohtajina. Alusten runkorakenne oli niin onnistunut, että se otettiin 1917 käyttöön V- ja W-luokkien aluksissa. Ne olivat raskaasti aseistettuja viidellä nelituumaisella QF tykillä, joista kaksi oli asennettu ruorihytin eteen rinnakkain. Loput tykit olivat kahden ensimmäisen savuhormin välissä, valonheitinkorokkeen takana sekä puolikannella. Kaikissa tykeissä oli puolikilpi. == Alukset == Alusten nimiksi varattiin aluksi HMS Napier, HMS Narborough, HMS Offa ja HMS Ogre, mutta nimet muutettiin T:llä alkaviksi helmikuussa 1915. Talisman-luokan hävittäjätGardiner, Robert 1906-1921 s. 78 Nimi Telakka Kölinlasku Vesille Valmis Kohtalo HMS Talisman (ex-Napier) Hawthorn Leslie and Company 7. joulukuuta 1914 15. heinäkuuta 1915 1. tammikuuta 1916 myyty romutettavaksi 9. toukokuuta 1921 HMS Termagant (ex- Narborough) Hawthorn Leslie and Company 17. joulukuuta 1914 26. elokuuta 1915 18. maaliskuuta 1916 myyty romutettavaksi 9. toukokuuta 1921 HMS Trident (ex- Offa) Hawthorn Leslie and Company 1. heinäkuuta 1915 20. marraskuuta 1915 24. maaliskuuta 1916 myyty romutettavaksi 9. toukokuuta 1921 HMS Turbulent (ex- Ogre) Hawthorn Leslie and Company 1915 5. tammikuuta 1916 toukokuu 1916 upotettu 31. toukokuuta 1916 Skagerrakin taistelussa == Lähteet == * * * === Viitteet === Luokka:Kuninkaallisen laivaston hävittäjät Luokka:Turkin laivaston hävittäjät Luokka:Hävittäjäluokat
Stormin kaivos

Stormin nikkelikaivos sijaitsi Vammalan (osa nykyistä Sastamalaa) Stormissa ja se oli toiminnassa vuosina 1974–1995. Kaivos tuotti nikkelin ohella myös kuparia. Malmia louhittiin toiminta-aikana 4,57 miljoonaa tonnia. Malmin pitoisuudet olivat 0,68 prosenttia nikkeliä ja 0,42 prosenttia kuparia. Kaivoksen omisti Outokumpu Oy ja nykyisin sen omistaja on Polar Mining Oy (Dragon Mining). Malmiesiintymä löytyi vuonna 1960 lähetetyn kansannäytteen perusteella. Näyte löydettiin nykyisen valtatien 12 rakennustöiden yhteydessä kallioleikkauksesta. Stormin kaivos on suljettu, mutta sen rikastamossa käsitellään nykyisin Huittisten Jokisivun kultakaivokselta tuotua malmia. Aiemmin rikastamossa käsiteltiin myös Oriveden Kutemajärven kultakaivoksesta ja Valkeakosken Kaapelinkulman kultakaivoksen tuotua malmia. == Lähteet == * Geological Survey of Finland FINNICKEL Database : Stormi * GTK Tietoaineisto : Suomen kaivosteollisuus : Terästeollisuuden metallien kaivokset === Viitteet === Luokka:Suomen kaivokset Luokka:Sastamalan rakennukset ja rakennelmat Luokka:Vammala
Parker-luokka

Parker-luokka (paranneltu Marksman-luokka) oli Britannian kuninkaallisen laivaston kuuden laivueenjohtajan muodostama alusluokka ensimmäisessä maailmansodassa. Alukset romutettiin pian sodan päätyttyä lukuun ottamatta Australian laivastolle luovutettua HMS Anzacia. Luokkaa on osassa lähteistä kutsuttu myös Anzac-luokaksi. == Suunnittelu == Luokka pohjautui edeltäneeseen Marksman-luokkaan. Niillä oli samankaltainen runko, mutta komentosiltaa oli siirretty taaemmas, jolloin savuhormien määrä laski neljästä kolmeen. Siirto mahdollisti etukannelle yliampuvan tykin asentamisen, jolloin molemmat tykit kykenivät tulittamaan koko ampumasektorille, ja lisäksi ylösnostettua B-tykkiä voitiin käyttää kovassakin merenkäynnissä. Muutos paransi merkittävästi alusten taistelukelpoisuutta. Toinen muutos oli keskitetyn tulenjohdon lisääminen aluksille, eikä tykkikohtaisia tulenjohtajia tarvittu. Tulenjohtojärjestelmä koostui keskitetystä tulenjohtotasosta, joka käsitteli maalitiedot tähystäjiltä ja etäisyysmittarilta. Tulenjohtajana toimiva tykistöupseerin johtaman tulen tarkkuus ja vaikutus oli merkittävästi parempi kuin aiemmin. Järjestelmästä tuli normaaliosa hävittäjien varustusta V- ja W-luokista alkaen vuonna 1917.Gardiner 1985, s. 80. == Alukset == Aluksista kaksi ensimmäistä tilattiin helmikuussa 1915 osana vuoden 1915 hätäohjelmaa. Seuraavat kolme tilattiin heinäkuussa 1915 ja viimeinen joulukuussa 1915. Parker-luokan laivueenjohtajat Nimi Telakka Kölinlasku Vesille Valmis Kohtalo HMS Parker (ex-Frobisher) Cammell Laird, Birkenhead 19. kesäkuuta 1915 19. huhtikuuta 1916 13. marraskuuta 1916 myyty romutettavaksi 5. marraskuuta 1921 HMS Grenville Cammell Laird 19. kesäkuuta 1915 16. kesäkuuta 1916 11. lokakuuta 1916 myyty romutettavaksi joulukuussa 1931 HMS Hoste Cammell Laird 1. heinäkuuta 1915 16. elokuuta 1916 marraskuussa 1916 upposi 21. joulukuuta 1916 törmättyään Shetlannin edustalla HMS Negron kanssa. HMS Seymour Cammell Laird 23. marraskuuta 1915 31. elokuuta 1916 30. marraskuuta 1916 myyty romutettavaksi 7. tammikuuta 1930 HMS Saumarez Cammell Laird 2. maaliskuuta 1916 14. marraskuuta 1916 21. joulukuuta 1916 myyty romutettavaksi 8. tammikuuta 1931 HMS Anzac Hawthorn Leslie and Company, Dumbarton 31. tammikuuta 1916 11. tammikuuta 1917 24. huhtikuuta 1917 Australian laivastolle maaliskuussa 1919 nimellä HMAS Anzac myyty romutettavaksi 8. elokuuta 1935 == Lähteet == * * * === Viitteet === == Aiheesta muualla == *
Kaulifloria

Kaulifloria eli runkokukinta (, runko ja -sanan gen. floris, kukka) tarkoittaa kukkien tai kukintojen muodostumista puiden vanhojen osien eli rungon tai paksujen haarojen leposilmuista. Kasvin leposilmu on lepotilaan jäänyt silmu, joka voi aloittaa kasvunsa vasta kymmenienkin vuosien kuluttua. Kaulifloriaa esiintyy monilla tropiikissa kasvavilla puilla, kuten esimerkiksi kaikilla kaakaopuilla. Myös näsiällä on tällainen kasvutapa. ==Lähteet== Luokka:Kasvifysiologia
Make-A-Wish Foundation

Make-A-Wish Foundation on Yhdysvalloissa perustettu yleishyödyllinen järjestö, joka toteuttaa sellaisten lasten (2,5–18-vuotiaiden) toiveita, joilla on henkeä uhkaava sairaus. Idea Make-A-Wish Foundationiin syntyi, kun leukemiaa sairastaneen 7-vuotiaan pojan Chris Greiciuksen toive toteutettiin vuonna 1980. Hän halusi olla poliisi, ja hänen äitinsä, useat ystävät ja ryhmä poliiseja Arizonan turvallisuuslaitoksen avulla teettivät Chrisille univormun, kypärän ja virkamerkin sekä veivät hänet helikopteriajelulle. Järjestö perustettiin Yhdysvalloissa, mutta se on sen jälkeen levinnyt kansainväliseksi. Make-A-Wish Foundation International perustettiin virallisesti 1993 palvelemaan kaikkia maita, joissa toiveiden toteuttaminen oli jo aloitettu. Kansainvälisellä järjestöllä oli alkujaan viisi toimistoa Yhdysvaltojen ulkopuolella. Nykyään se toimii yli 35 maassa viidessä maanosassa. == Lähteet == == Aiheesta muualla == *Make-A-Wish International *Yhdysvaltain Make-A-Wish *Britannian Make-A-Wish Luokka:Yhdysvaltalaiset hyväntekeväisyysjärjestöt
Yarrow’n M-luokka

Yarrow’n M-luokka oli Britannian kuninkaallisen laivaston alusluokka, johon kuului kolme vuosien 1913–1914 laivasto-ohjelmaan kuulunutta hävittäjää sekä seitsemän hätäohjelmissa tilattua hävittäjää. Alukset palvelivat ensimmäisessä maailmansodassa ja ne myytiin romutettavaksi pian sodan päätyttyä. == Suunnittelu == Alukset muistuttivat Amiraliteetin M-luokan aluksia, mutta ne valmistuivat Yarrow’n telakan muokkaamien suunnitelmien mukaisina. Aluksilla oli ainoastaan kaksi akselia kolmen sijasta, kaksi savuhormia sekä suoraperä. Samoin alusten komentosiltaa oli siirretty taaemmas. Ennen sotaa tilatut alukset olivat kaksi solmua nopeampia kuin vastaavat Amiraliteetin suunnitelmien pohjalta toimitetut alukset, vaikka niiden voimanlähde oli heikompi. Myöhemmissä Yarrow’n toimittamissa aluksissa koneiston tehoa kasvatettiin.Friedman, Norman s. 156 == Alukset == Hätäohjelmiin kuuluneista aluksista neljä tilattiin syyskuussa, yksi marraskuun alussa 1914 ja loput kaksi toukokuussa 1915. Yarrow’lta tilattiin vielä seitsemän alusta elokuussa jota toisinaan kutsutaan parannelluksi Yarrow’n M-luokaksi, mutta on liitetty myös R-luokkaan. Yarrow’n M-luokan hävittäjätFriedman, Norman s. 308-309 Nimi Telakka Kölinlasku Vesille Valmis Kohtalo HMS Miranda Yarrow and Company lokakuu 1912 27. toukokuuta 1914 elokuu 1914 myyty romutettavaksi 26. lokakuuta 1921 HMS Minos Yarrow lokakuu 1912 6. elokuuta 1914 lokakuu 1914 myyty romutettavaksi 31. elokuuta 1920 HMS Manly Yarrow lokakuu 1914 12. lokakuuta 1914 marraskuu 1914 myyty romutettavaksi 26. lokakuuta 1921 HMS Moon Yarrow syyskuu 1914 23. huhtikuuta 1915 kesäkuu 1915 myyty romutettavaksi 9. toukokuuta 1921 HMS Morning Star Yarrow syyskuu 1914 26. kesäkuuta 1915 elokuu 1915 myyty romutettavaksi 1. joulukuuta 1921 HMS Mounsey Yarrow syyskuu 1914 11. marraskuuta 1915 marraskuu 1915 myyty romutettavaksi 8. marraskuuta 1921 HMS Musketeer Yarrow syyskuu 1914 12. marraskuuta 1915 joulukuu 1915 myyty romutettavaksi 25. marraskuuta 1921 HMS Nerissa Yarrow marraskuu 1914 9. helmikuuta 1916 maaliskuu 1916 myyty romutettavaksi 15. marraskuuta 1921 HMS Relentless Yarrow toukokuu 1915 15. huhtikuuta 1916 toukokuu 1916 myyty romutettavaksi 5. marraskuuta 1926 HMS Rival Yarrow toukokuu 1915 14. kesäkuuta 1916 syyskuu 1916 myyty romutettavaksi 13. heinäkuuta 1926 == Lähteet == * * * === Viitteet === *
San Fermín

San Fermín (Pyhän Firminuksen juhla) on Espanjan Pamplonassa vuosittain järjestettävä festivaali. Se alkaa 6. heinäkuuta kello 12:00 ja loppuu keskiyöllä 14. heinäkuuta. San Fermínin tunnetuin tapahtuma on härkäjuoksu, mutta sen aikana kaupungissa on sen aikana useita perinnetapahtumia. Festivaali järjestetään Navarran suojelupyhimyksen Ferminin muistoksi. San Fermínin juuret ulottuvat keskiajalle saakka. Se voidaan yhdistää kolmeen erilliseen juhlaan: 1100-luvulta lähtien kasvaneelle uskonnolliselle Ferminin muistojuhlaan, markkinoihin ja härkätaisteluihin. Alkujaan San Fermín järjestettiin 10. lokakuuta, mutta kun kaupunkilaiset kyllästyivät huonoon säähän, se siirrettiin alkavaksi heinäkuulle. Samaan aikaan järjestettiin aina markkinat. Festivaali kesti alkujaan kaksi päivää. Festivaalin suosio kasvoi huippuunsa 1900-luvulla. Ernest Hemingwayn vuonna 1926 julkaisema romaani Ja aurinko nousee houkutteli ihmisiä ympäri maailmaa osallistumaan festivaalille. Hemingway osallistui San Fermínille ensimmäisen kerran vuonna 1923, ja hän sijoitti romaaninsa festivaalille. Hemingwayn ansiosta San Fermín sai kansainvälistä mainetta, ja siitä kasvoi laajalti tunnettu festivaali. Aikaisemmin se oli tunnettu lähinnä paikallisesti. == Lähteet == == Aiheesta muualla == * Tapahtuma Pamplonan kaupungin sivuilla * Tapahtuman epäviralliset kotisivut Luokka:Kulttuuritapahtumat Luokka:Pamplona Luokka:Espanjan tapahtumat Luokka:Pyhien juhla- ja muistopäivät
Grenada olympialaisissa

Grenada osallistui olympialaisiin ensimmäisen kerran Los Angelesissa 1984, ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut. Grenada on saavuttanut kaksi olympiamitalia. Maan ainoa olympiamitalisti on yleisurheilija Kirani James, joka voitti olympiakultaa miesten 400 metrin juoksussa Lontoossa 2012 ja saavutti hopeaa Rio de Janeirossa 2016. Häntä ennen ainoa pistesijalle, eli kahdeksan parhaan joukkoon, yltänyt grenadalainen oli yleisurheilija Alleyne Francique, joka oli neljäs miesten 400 metrin juoksussa Ateenassa 2004. == Mitalit lajeittain == == Mitalit olympialaisittain == == Olympiamitalistit == == Lähteet == *
Rautuvaaran kaivos

Rautuvaaran rautamalmikaivos toimi Kolarissa Lapissa vuosina 1962–1989. Kaivoksen omisti Rautaruukki Oy ja sieltä louhittiin kaivoksen toiminta-aikana yhteensä 11,6 miljoonaa tonnia rautamalmia, jonka keskipitoisuudet olivat 46,78 % rautaa ja 0,32 % kuparia. Kaivos työllisti enimmillään 250 henkilöä. Vuodesta 1989 vuoteen 1996 kaivosalue oli vuokrattuna Outokumpu Oy:lle rikastuskäyttöön. Kaivoksen alueen rakennukset ovat tällä hetkellä muussa käytössä ja omistuksessa. Rautaruukki Oy omistaa vielä Rautuvaarassa suuren maa-alueen, jonka moreenivarantoja yhtiö käyttää rikastushiekka- ja sivukivialueen lopullisessa sulkemisessa myönnettyjen lupien mukaisesti vuoden 2018 loppuun mennessä. Suljettavat alueet muun muassa peitetään betonimatoilla, jotka peitetään moreenirakenteella. Rautuvaaran kaivos ja Äkäsjoella sijainnut Partekin sementtitehdas suljettiin puolen vuoden sisällä vuosina 1988–1989. Kolarin kunnasta hävisi samalla 270 teollista työpaikkaa. Rautuvaaran kaivosrata avattiin 1973. Rautuvaara oli Äkäsjoen liikennepaikan kanssa pohjoisin osa Kolarin rataa ja samalla Suomen rataverkon pohjoisin liikennepaikka vuoteen 2004 saakka, jolloin se lakkautettiin yhdessä Kolarin kalkkitehtaalle vieneen Äkäsjoen radan kanssa. == Lähteet == * Rautuvaaran kaivos, Kolari === Viitteet === Luokka:Kolari Luokka:Suomen kaivokset
Kartaly

Kartaly () on kaupunki Tšeljabinskin alueella Venäjällä. Se sijaitsee Etelä- Uralin itäpuolella Tobolin sivujoen Kartaly-Ajatin varrella 260 kilometriä Tšeljabinskista lounaaseen. Kaupunki on Kartalyn piirin keskus. Siellä haarautuvat Magnitogorskiin, Tšeljabinskiin, Orskiin ja Kazakstanin Astanaan johtavat rautatiet. Asukkaita on 28 700 henkeä (vuonna 2009). Paikkakunta on syntynyt 1900-luvun alussa rautatieaseman yhteyteen. Vuonna 1944 siitä tuli kaupunki. Nykyään Kartaly on maatalousalueen keskus, jossa on lähinnä rautatieliikennettä palvelevia yrityksiä. ==Lähteet== ==Aiheesta muualla== * Kartalyn piirin sivusto Luokka:Tšeljabinskin alueen kaupungit
Mihály Mayer

Mihály Mayer (27. joulukuuta 1933 Budapest - 4\. syyskuuta 2000 Budapest) oli unkarilainen vesipalloilija ja olympiavoittaja. Hän edusti Újpesti TE -seuraa. Mayer voitti urallaan yhteensä neljä olympiamitalia, joista kaksi oli kultaisia ja kaksi pronssisia. Hän teki olympialaisissa yhteensä kaksi maalia, yhden vuoden 1956 kisat Unkarin eduksi ratkaisseessa ottelussa ja yhden vuoden 1960 kisoissa. == Lähteet == * Mayerin profiili sports-reference.com -sivustolla Luokka:Unkarilaiset vesipalloilijat Luokka:Unkarilaiset olympiavoittajat Luokka:Vuonna 1933 syntyneet Luokka:Vuonna 2000 kuolleet